钦定古今图书集成/理学汇编/学行典/第087卷 > 《惜分阴赋》〈以光景难驻贤哲无怠为韵〉唐·蒋防
## 钦定古今图书集成/理学汇编/学行典/第087卷 > 《惜分阴赋》〈以光景难驻贤哲无怠为韵〉唐·蒋防

“君子自彊。惜分阴于短刻，期硕学于缣缃。念冉冉之
特移，非徒爱景；惜依依之为恋，足冀回光。每正中而
圭表，常惧减于毫芒，事且异于秉烛，理宁同于息影。”
崇树在乎功名，淹速继于时景。苟不竞夫分寸，亦何
期乎悠永。三冬未就，实有念于锱铢；九仞将成，顾无
亏于俄顷。当其南轩向昼，北户初寒，微照悠扬而渐
“短，斜晖晼晚而将残。分以惜焉，岂少私而寡欲？时之
至也，谅于易而得难。及其躔次当留，光华未暮。宜草
草以不息，希曀曀而常驻。出处无瑕，故垂法于前贤；
往来不遑，见遗履之莫顾。既目击而眷眷，亦心想而
专专。况志业之难就，当清阴之屡迁。莫不以日系月，
以时系年。是宜向微秒而重矣，何得在斯须而舍旃？”
不然，夏后何以为圣，陶公曷足称贤？于焉激切，仰兹
先哲。彼分晷而莫驻，此寸阴而靡辍。不食不寝，载勉
于劳者之心；以遨以游，诚乖乎志士之节。皎皎白驹，
若有若无，虽长绳莫得系于桑野，长戈不能却彼泉
隅。今则暧昧斯在，瞬息不改。宜乎陋蕴石之腾辉，轻
尺璧之殊彩。庶立功而立事，故“不𠍴”而不怠。

喻，将克己而攸箴。”笔力载耕，既研精而不倦；情田以
耨，将覃思而惟深。懿兹善喻，丰滋是务，当勤劳而有
获，岂灭裂而不固。种德潜润，比土膏之勃兴；修业大
成，方云稼之森布。切磋讨论，将究其根。孜孜而其功
且倍，矻矻而其教弥尊。苟惰以自安，则耒耜之用；废
习而不辍，则藨蔉之道存。蕴经笥而焕乎既庶，成行
业而油然实繁。且夫以兹训语，譬彼树艺。学者在清
其本末，农者在立其根柢。庶存心而有补，期竭力而
无替。顾三冬之足用，且俟经时；异四体之不勤，而能
望岁。其道既敷，其志不渝。自微至著，生有于无。厥修
乃来，类京坻之可积；不思则罔，同水旱之是虞。原夫
匪独化人，聿兼为己。宁徒取于披阅，固可移于任使。
功成久习宋人之揠足伤事不两全，樊迟之学诚鄙。
稽其存于日就省此月。将睹专专以开帙，媲汲汲而
筑场。劳而无怠焉，奚必乎四之日。禄在其中矣，可期
乎《万斯箱》。容有服膺糟粕，惟善是乐。虑恒失而不逮，
讵怀安而自若。敢窃“比于农夫，惧见逢于摇落。”